section_heading: Vojna karijera
paragraph_text: Kurt von dem Borne rođen je 19. svibnja 1857. u Frankfurtu na Odri. U prusku vojsku stupio je 1873. godine kao kadet. U siječnju 1898. dostiže čin bojnika, dok u ožujku 1903. postaje ravnateljem vojne akademije u Danzigu. U travnju 1907. promaknut je u pukovnika, te postaje zapovjednikom 163. pješačke pukovnije. Godine 1911. unaprijeđen je u general bojnika, te dobiva zapovjedništvo nad 5. pješačkom brigadom sa sjedištem u Stettinu. U listopadu 1913. promaknut je u čin general poručnika, te postaje zapovjednikom 13. pješačke divizije na čijem čelu dočekuje i početak Prvog svjetskog rata.